
N Á V R H
VŠEOBECNE ZÁVÄZNÉ NARIADENIE OBCE PTIČIE č. 2/2026 
O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY
V š e o b e c n e    z á v ä z n é   n a r i a d e n i e   o b c e
P T I Č I E





Číslo 2/2026  zo dňa  3.11.2026
Obec Ptičie v súlade s ustanovením  § 6 ods. 1 zákona č. 369/1990 Zb. o obecnom zriadení 
v znení neskorších predpisov a v súlade s ustanoveniami  zákona č. 582/2004 Z. z. o miestnych  daniach a miestnom poplatku za komunálne odpady a drobné stavebné odpady  v znení neskorších predpisov  vydáva toto  Všeobecné záväzné nariadenie

1. časť

ÚVODNÉ USTANOVENIA
Predmet úpravy
1. Obecné zastupiteľstvo v obci Ptičie podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 

1. januára 2027 

a) daň z nehnuteľností

b) daň za psa

c) miestny poplatok za komunálne odpady a drobné stavebné odpady (ďalej len „poplatok“)

d) daň za užívanie verejného priestranstva

2. Toto všeobecné záväzné nariadenie upravuje podmienky určovania a vyberania dane z nehnuteľností a poplatku na území obce Ptičie v zdaňovacom období roku 2027 a v ďalších po ňom nasledujúcich obdobiach.

3. Zdaňovacím obdobím miestnych daní a to dane z nehnuteľností, dane za psa a miestneho poplatku za komunálne odpady a drobné stavebné odpady je kalendárny rok.
2. časť

DAŇ Z NEHNUTEĽNOSTÍ
Článok 1 - Predmet dane
1. Obec Ptičie na územní obce ukladá dane z nehnuteľností:

· daň z pozemkov

· daň zo stavieb

· daň z bytov a z nebytových priestorov  
· daň za ubytovanie

2. Predmetom dane sú nehnuteľnosti na území obce Ptičie uvedené v ust. § 6, § 10 a § 14 zákona
D A Ň  Z   P O Z E M K O V

Článok 2 – Základ dane
Obec Ptičie ako správca dane určuje na území obce Ptičie hodnotu pozemku, ktorou sa pri výpočte základu dane z pozemkov násobí výmera pozemku v m2 /aj za každý začatý m2/ za:

Správca dane ustanovuje na území obce Ptičie hodnotu pozemku za:
a. orná pôda ,chmeľnice, vinice, ovocné sady, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom, TTP vo výške 
    0,2950 € //m2
b. TTP vo výške


    
    0,0617 €  //m2
c. záhrady vo výške


  
    1,32     € //m2
d. lesné pozemky, na ktorých sú 
hospodárske lesy vo výške
    
    0,03     €  //m2
e. rybníky s chovom rýb vo výške 
    
    0,03
    €  //m2
f. zastavané plochy a nádvoria vo výške
    1,32     €  //m2
g. stavebné pozemky vo výške

  13,27     €  //m2
h. ostatné plochy vo výške


    1,32     €  //m2

Článok 3 – Sadzby dane
Obec ako správca dane určuje v zmysle ust. § 8 ods. 2 zákona ročnú sadzbu dane z pozemkov takto:
a. orná pôda ,chmeľnice, vinice, ovocné sady, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom, TTP

0,70 %  zo základu dane  

    
b. záhrady 



0,40 %  zo základu dane 
c. lesné pozemky, na ktorých 
sú hospodárske lesy 
    

2,00 %  zo základu dane 
      rybníky s chovom rýb

  
d. zastavané plochy a nádvoria 

0,40 %  zo základu dane 
e. stavebné pozemky 


0,40 %  zo základu dane           
f. ostatné plochy



0,40 %  zo základu dane  
D A Ň    Z O   S T A V I E B
Článok 4 - Sadzba   dane

1. Správca  dane v zmysle § 12 ods. 2 zákona 582/2004 v znení neskorších predpisov, určuje ročnú sadzbu dane zo stavieb za každý aj začatý m2 zastavanej plochy pre jednotlivé druhy stavieb takto:

   a/  0,065 € za stavby na bývanie a ostatné stavby tvoriace príslušenstvo hlavnej stavby,
   b/  0,17 € za stavby na pôdohospodársku produkciu, skleníky, stavby pre vodné 

        hospodárstvo, stavby využívané na skladovanie  vlastnej pôdohospodárskej  produkcie 

        vrátane stavieb na vlastnú administratívu,                                                  

   c/  0,23 €  za chaty a stavby na individuálnu rekreáciu,
   d/  0,27 € za samostatne stojace garáže a  samostatné stavby hromadných garáži 
   e/  0,65 € za priemyselné stavby,  stavby slúžiace energetike, stavby slúžiace 

         stavebníctvu, stavby využívané na skladovanie vlastnej produkcie vrátane  stavieb na

         vlastnú  administratívu,
   f/  0,65 € za stavby na ostatné podnikanie a na  zárobkovú činnosť, skladovanie 

        a administratívu súvisiacu s ostatným podnikaním a zárobkovou činnosťou

   g/ 0,33 € za ostatné stavby neuvedené v písmenách a/ až h/                                    
2. Pri viacpodlažných stavbách správca dane určuje príplatok za podlažie pre stavby podľa  

bodu  1 a/        0,03 €
bodu  1 b/        0,04 €
bodu  1 c/        0,07 €
bodu  1 d/        0,03 €
bodu  1 e/        0,17 € 

bodu  1 f/        0,17 €
bodu  2 g/        0,17 €
      za každé ďalšie podlažie okrem prvého nadzemného podlažia.

D A Ň   Z   B Y T O V

Článok 5 – Sadzby dane

1. Základná ročná sadzba dane z bytov je za každý i začatý m2 podlahovej plochy bytu a nebytového priestoru v obytnom dome:

a/  0,10 € za byty

b/  0,33 € za nebytové priestory
  


DAŇ ZA UBYTOVANIE
Článok 6 -  Náležitosti a lehota oznamovacej povinnosti platiteľa dane

1. Platiteľ dane za ubytovanie písomne alebo elektronicky oznámi správcovi dane dátum začatia, dátum skončenia prevádzkovania ubytovacieho zariadenia, aj zmeny už oznámených údajov v lehote do 15 dní odo dňa, kedy tieto skutočnosti nastali.

2. Platiteľ dane – fyzická osoba, poskytujúca odplatné prechodné ubytovanie v rámci oznamovacej povinnosti uvedie:

a) meno, priezvisko, titul, adresu trvalého pobytu, dátum narodenia,

b) názov a adresu ubytovacieho zariadenia, zaradenie ubytovacieho zariadenia podľa klasifikácie a celkovú lôžkovú kapacitu zariadenia.

3. Platiteľ dane – právnická osoba alebo fyzická osoba podnikateľ v rámci oznamovacej povinnosti uvedie:

a) obchodné meno, sídlo, identifikačné číslo, identifikačné údaje štatutárneho zástupcu,

b) názov a adresu ubytovacieho zariadenia, zaradenie ubytovacieho zariadenia podľa klasifikácie a celkovú lôžkovú kapacitu zariadenia.

Článok 7 - Sadzba dane

Správca dane stanovuje na území obce sadzbu dane za ubytovanie:  0,35 € za osobu a prenocovanie.

Článok 8 - Rozsah a spôsob vedenia preukaznej evidencie pre účely dane

1.  Platiteľ dane vedie v písomnej alebo elektronickej forme za každé ubytovacie zariadenie   na území obce samostatnú evidenciu ubytovaných osôb. Pre potreby kontroly dane za ubytovanie evidencia obsahuje:

a)  meno a priezvisko ubytovaného,

b) dátum narodenia ubytovaného,

c) číslo dokladu totožnosti ubytovaného,

d) adresa trvalého pobytu ubytovaného,

e) presné dátumy prenocovania ubytovaného (deň príchodu a deň odchodu)

2.  Platiteľ dane na výzvu správcu dane predloží evidenciu podľa odseku 1).

Článok 9 - Spôsob vyberanie dane

Daňovník uhradí platiteľovi dane daň za ubytovanie najneskôr v deň ukončenia ubytovania v ubytovacom zariadení.

Článok 10 - Náležitostí potvrdenia o zaplatení dane

Platiteľ dane vydá daňovníkovi, ktorý sa ubytuje v ubytovacom zariadení daňový doklad o zaplatení dane za ubytovanie. Daňový doklad obsahuje:

a) sadzbu dane za ubytovanie za osobu a prenocovanie,

b) počet prenocovaní,

c) počet osôb, ktoré prenocovali,

d) dátum príchodu a odchodu,

e) výška uhradenej dane celkom.

Článok 11 - Spôsob a lehota odvodu dane obci

1. Platiteľ dane predloží správcovi dane evidenciu ubytovaných osôb a oznámenie k dani za ubytovanie najneskôr do 15 kalendárnych dní mesiaca nasledujúceho po ukončení mesiaca, za ktorý predkladá evidenciu a oznámenie.

2.  Oznámenie platiteľa dane obsahuje:

a) počet ubytovaných osôb

b) počet prenocovaní,

c) výšku odvodu dane obci.

3. Platiteľ dane uhradí obci daň za ubytovanie bez vyrubenia správcom dane. Daň za ubytovanie je splatná do 15. dňa kalendárneho mesiaca po ukončení mesiaca, za ktorý sa daň uhrádza.

SPOLOČNÉ USTANOVENIA PRE DAŇ Z NEHNUTEĽNOSTÍ
Článok 12 – Vyrubenie dane a platenie dane

1. Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia, ak zákon neustanovuje inak.

2. Splátky dane sú splatné v lehotách určených správcom dane v rozhodnutí, ktorým sa vyrubuje daň.

3. Daň sa platí v hotovosti v pokladnici správcu dane, prevodom na účet alebo vkladom v hotovosti na účet správcu dne v peňažnom ústave.

4. Správca dane ustanovuje, že daň v úhrne do 3,- Eur sa vyrubovať nebude.

Článok 13 - Oslobodenie od dane a zníženie dane

1. Správca dane ustanovuje, že od dane z pozemkov sú oslobodené:

a. pozemky užívané školami a školskými zariadeniami

b. pozemky vo vlastníctve cirkví

c. pozemky, na ktorých sú cintoríny, kolumbáriá, urnové háje a rozptylové lúky

d. močiare, plochy slatín a slancov, rašeliniská, remízky, háje, vetrolamy a pásma hygienickej

ochrany vodných zdrojov I. stupňa a II. stupňa

e. časti pozemkov, na ktorých sú zriadené meračské značky, signály a iné zariadenia bodov,

geodetických základov, stožiare rozvodu elektrickej energie, stĺpy telekomunikačného vedenia

a televízne prevádzače, nadzemné časti zariadení na rozvod vykurovacích plynov a pásy

pozemkov v lesoch vyčlenené na rozvod elektrickej energie a vykurovacích plynov

f. pozemky verejne prístupných parkov, priestorov a športovísk

g. lesné pozemky od nasledujúceho roka po vzniku holiny do roku plánovaného začatia

výchovnej ťažby / prvej prebierky / 

h. pozemky, ktorých hospodárske využívanie je obmedzené vzhľadom na podkopanie, ich

umiestnenie v oblasti dobývacích priestorov alebo pásiem hygienickej ochrany  vody II.

a III. stupňa, ochranu a tvorbu životného prostredia, ich postihnutie ekologickými 
katastrofami, nadmerným emisným zaťažením, na rokliny, výmole, vysoké medze s kroviskami alebo kamením
a. 50 %  z daňovej povinnosti na stavby na bývanie vo vlastníctve občanov  starších 



ako 70 rokov alebo občanov s ťažkým zdravotným postihnutím
b. 50 %  z daňovej povinnosti na garáže a nebytové priestory v bytových domoch slúžiace ako garáž vo vlastníctve  občanov starších ako 70 rokov alebo občanov s ťažkým zdravotným postihnutím.

Tretia časť

DAŇ ZA PSA

Článok 1 – Predmet dane

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Článok 2 – Sadzba dane

Sadzba dane je 10,00 € za jedného psa a kalendárny rok.

Článok 3 – Vznik a zánik daňovej povinnosti

Daňová povinnosť vzniká prvým dňom kalendárneho mesiaca po mesiaci, v ktorom sa pes stal predmetom dane a zaniká posledným dňom mesiaca, v ktorom pres prestal byť predmetom dane.

Štvrtá časť
POPLATOK ZA KOMUNÁLNE ODPADY A POPLATOK ZA DROBNÉ STAVEBNÉ ODPADY

Článok 1 – Predmet dane

Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce.

      Zdaňovacím obdobím, za ktoré sa vyberá poplatok je kalendárny rok. 

Článok 2 – Určenie poplatku
(1)
Ak ďalej nie je ustanovené inak, poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva rodinný dom, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iné účely ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“)
b)
právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie, 

c)
podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(2)
Ak má osoba podľa odseku 1 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 1 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosti na iný účel ako na podnikanie, poplatok platí iba z dôvodu trvalého pobytu alebo prechodného pobytu (to neplatí, ak je v obci zavedený množstvový zber).

(3)
Poplatok  v ustanovenej výške pre obce vyberá a za vybraný poplatok ručí:

a)
vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b)
správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“). Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.

(4)
Poplatková povinnosť vzniká dňom, ktorým nastane skutočnosť uvedená v odseku 1 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti. 

(5)
Sadzba poplatku je:

a)
0,115068  € za osobu a deň t.j. 44,00  € za osobu a kalendárny rok, ak v obci nie je zavedený množstvový zber,

b(
pre podnikateľov a právnické osoby s povinnosťou umiestnenia smetných nádob je stanovená sadzba v závislostiach od objemu smetnej nádoby:

      300,00 €/110  l nádoba/  na 1 rok

     c)  za nehnuteľnosť slúžiacu na prechodné ubytovanie, individuálnu rekreáciu, záhradu, 
vinicu,   ovocný sad, trvalý trávnatý porast, byt alebo nebytový priestor, stavebné pozemky 
paušálny  poplatok  44,00 € za rok.
(6)
Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade, ak došlo k zmene už ohlásených údajov, ohlásiť obci:

a)
svoje meno, priezvisko, dátum narodenia, adresu trvalého pobytu, adresu prechodného pobytu (ďalej len „identifikačné údaje“), ak je poplatníkom osoba podľa odseku 1 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b) identifikačné údaje iných osôb, za ktoré plní povinnosti poplatníka podľa § 77 ods. 7 zákona o miestnych daniach,

c)
údaje rozhodujúce na určenie poplatku podľa § 79 zákona o miestnych daniach (ak je zavedený množstvový zber), spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku podľa § 82 zákona o miestnych daniach aj doklady, ktoré odôvodňujú zníženie alebo odpustenie poplatku. 

(7) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

Článok 3 - Splatnosť poplatku

Vyrubený miestny poplatok za KO a drobné stavebné odpady je splatný do 15 dní odo dňa nadobudnutia právoplatnosti rozhodnutia. 

Článok 4 - Vyrubenie poplatku
(1)
Poplatok vyrubí obec r o z h o d n u t í m
(2)
Ak správca poplatku zistí sám alebo na základe ohlásenia, že nastali skutočnosti, ktoré majú vplyv na zmenu výšky poplatku, upraví výšku poplatkovej  povinnosti rozhodnutím.

(3)
V prípade narodenia dieťaťa sa poplatok platiteľa zvýši o čiastku zodpovedajúcu výške poplatku stanoveného ako súčin sadzby poplatku a počtu kalendárnych dní od prvého dňa mesiaca nasledujúceho po mesiaci narodenia dieťaťa do konca kalendárneho roka. 

(4)
V prípade úmrtia poplatníka sa poplatok zníži o čiastku zodpovedajúcu výške poplatku stanoveného ako súčin sadzby poplatku a počtu kalendárnych dní od prvého dňa mesiaca nasledujúceho po mesiaci úmrtia poplatníka do konca kalendárneho roka. 

(5)
V prípade ukončenia podnikateľskej činnosti sa poplatok zníži o čiastku zodpovedajúcu súčinu skutočnému počtu vývozov do konca kalendárneho roka a sadzby poplatku v závislosti od objemu zbernej nádoby.

Článok 5 - Zníženie a odpustenie poplatku


Poplatok za komunálne odpady a drobné stavebné odpady obec Ptičie na základe žiadosti zníži alebo odpustí:

a/ poplatok sa zníži o 50 %, ak sa poplatník v určenom období dlhodobo zdržiava alebo zdržiaval v zahraničí / najmenej 3 mesiace nasledujúce po sebe/. K žiadosti je potrebné doložiť doklady preukazujúce nárok na úľavu - pracovné povolenie, povolenie k pobytu, pracovné zmluvy, potvrdenie o ubytovaní..

b/ poplatok sa zníži o 50 %, ak poplatník navštevuje školu mimo obce, s výnimkou študentov denne dochádzajúcich. K žiadosti je potrebné doložiť potvrdenie o návšteve školy a ubytovací preukaz, doklad o ubytovaní na internáte, v podnájme.

c/ poplatok sa poplatníkovi odpustí ak sa  celé zdaňovacie obdobie zdržiava mimo obce. K žiadosti je potrebné doložiť čestné vyhlásenie, potvrdenie o štúdiu a zamestnaní v zahraničí,

pracovnú zmluvu.

d/ obec môže rozhodnúť o odpustení poplatku za komunálne odpady a drobné stavebné odpady na žiadosť poplatníka po doložení príslušných potvrdení v prípadoch:

-poplatník sa dlhodobo zdržiava milo miesta trvalého pobytu z dôvodu pobytu v zariadení sociálnych služieb, sanatóriu a pod. v tom prípade ak poplatník sám nemôže podať žiadosť o odpustenie poplatku, obec sa rozhodne v danom prípade.

Všetky žiadosti a potvrdenia musia byť doložené do 31.1. príslušného obdobia.
Článok 6 - Vrátenie preplatku


Ak v priebehu určeného obdobia zanikne poplatková povinnosť poplatníka, ktorému bol 

poplatok vyrubený platobným výmerom, obec vráti pomernú časť poplatku rozhodnutím do 

30 dní odo dňa doručenia dodatočného platobného výmeru alebo odo dňa zistenia tejto

skutočnosti, najneskôr však do 60 dní od skončenia obdobia, za ktoré bol poplatok uhradený.


Obec  nie je povinná vrátiť preplatok nižší ako 3 eura. 

Piata časť
D A Ň  Z A  U Ž Í V A N I E   V E R E J N É H O   P R I E S T R A N S T V A
Článok 1 – Predmet dane                                           
(1) Daň za osobitné užívanie verejného priestranstva sa platí za umiestnenie zariadenia slúžiaceho na poskytovanie služieb, umiestnenia stavebného zariadenia, predajného zariadenia, zariadenia cirkusu, lunaparku a iných atrakcií, umiestnenie skládky. 

( 2) Verejným priestranstvom  na účely  tohto nariadenia  sú najmä   cesty,  mosty,  miestne  komunikácie,  chodníky, námestia, parky, verejná  zeleň, nezastavané  stavebné   pozemky   vo vlastníctve  obce  a  ostatné  plochy ,  ktoré  sú  vo   vlastníctve obce,  okrem   tých,  ktoré  sú   vo  vlastníctve  fyzických   a právnických  osôb,  alebo ku  ktorým majú tieto osoby právo hospodárenia.


Článok 2 -  Daňovník
Daňovníkom   je právnická  alebo fyzická  osoba, ktorá verejné priestranstvo užíva.
Článok 3 -  Oslobodenie od dane


(1) Správca dane ustanovuje, že poskytuje oslobodenie od dane za osobitné užívanie verejného priestranstva (§36 zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady ) takto:
a) za  kultúrnu  a  športovú  akciu usporiadanú na verejnom priestranstve  bez vstupného, alebo akciu ktorej celý výťažok je  určený na charitatívne a verejnoprospešné účely. V tomto prípade  je usporiadateľ povinný tieto skutočnosti uviesť  v žiadosti  o povolenie akcie do  troch dní a po ukončení akcie preukázať odvod výťažku  na účet charitatívnej spoločnosti, resp. preukázať ako bolo s týmito prostriedkami naložené
b) za predajné zariadenia a zariadenia určené  na  poskytovanie  služieb,  ak  sa  na ich umiestnenie na verejnom   priestranstve   vydalo   stavebné   povolenie  alebo kolaudačné rozhodnutie

c) za užívanie verejného priestranstva v súvislosti s realizáciou stavby v súlade s právoplatným stavebným  povolením alebo povolením na drobnú stavbu na základe povolenia Obecného úradu v Ptičie a to maximálne na dobu 6 mesiacov odo dňa vydania povolenia na užívanie verejného priestranstva
d) za užívanie verejného priestranstva pri odstraňovaní porúch a havárií na technických  zariadeniach inžinierskych sietí


e) ak právnická alebo fyzická osoba odstráni skládku do 48 hodin od jej založenia a verejné priestranstvo uvedie do pôvodného stavu.

Článok 4 - Základ dane


Základom dane za užívanie verejného priestranstva je výmera užívaného verejného priestranstva v m2.

Článok 5 - Sadzba dane
 Za užívanie verejného priestranstva je stanovená sadzba nasledovne:

a. za predaj ovocia, zeleniny,  potravín 




  1,00 € /m2/deň

b. za umiestnenie predajného zariadenia / stánkov,
 predajných pultov a mobilných predajných zariadení, ambulantný predaj / 1,00 €  /m2/deň

c. za predaj remeselných výrobkov, výrobkov ľudovej umeleckej tvorby    1,00 €  /m2/deň

d. za umiestnenie skládky materiálu  




  0,35 €  /m2/deň

e. za umiestnenie zariadenia cirkusu, lunaparku a iných atrakcií   

  1,00 €   /m2/deň
f. za umiestnenie stavebného zariadenia

  


  0,20 €   /m2/deň

g. za umiestnenie skládky drevnej hmoty   




  0,35 €   /m2/deň

Článok 6 - Splatnosť dane

(1) Ak  ide  o  užívanie   verejného  priestranstva  na dobu neurčitú, daň  na  celý  kalendárny rok  je splatná v dvoch rovnomerných  polročných   splátkach  a  to  do  31.3.  a  30.9. príslušného roku.

(2) V prípade, že užívanie verejného priestranstva začne až v priebehu kalendárneho  roka,   zaplatí  daňovník  pomernú  časť polročnej splátky do 15-ich dní odo dňa nadobudnutia právoplatnosti platobného výmeru.


(3) Ak ide   o užívanie verejného priestranstva na dobu určitú, dane za povolenú dobu užívania sú splatné ku dňu vzniku oprávnenia užívať verejné priestranstvo. 

Článok 7 -  Ohlasovacia a daňová povinnosť

(1) Daňovník  je  povinný  vopred  nahlásiť  Obci Ptičie začatie užívania verejného priestranstva a  požiadať  o súhlas k  tomuto užívaniu.


(2) Daňovník je oprávnený užívať verejné priestranstvo dňom uvedeným  v   povolení  

obce o osobitnom užívaní verejného priestranstva. Týmto dňom daňovníkovi vzniká daňová povinnosť.3) Daňovník  je povinný oznámiť obci, že užívanie verejného priestranstva bolo ukončené, zariadenie bolo odstránené a verejné  priestranstvo  bolo  uvedené  do pôvodného stavu. Dňom splnenia týchto povinností daňovníkovi zaniká daňová povinnosť

ŠIESTA ČASŤ
Článok 1 - Spoločné ustanovenia
1. Správu miestnych daní a miestneho poplatku na území obce Ptičie v súlade s ust. § 99 zákona výkonáva obec Ptičie.
1) Miestne dane sa odvádzajú obecnému úradu nasledovným  spôsobom:

    a) v hotovosti priamo do pokladne obecného úradu, 

    b) poštovým peňažným poukazom,

    c) bezhotovostným prevodom na účet obce číslo 4292411001/5600, 

        IBAN SK76 5600 0000 0042 9241 1001 v Prima banka a.s, pobočka Humenné.
Článok 2 - Záverečné ustanovenia

Návrh VZN bol zverejnený na úradnej tabuli obce  a na webovom sídle obce 
Od  4.11.2026      
                        
do       19.11.2026  
Na  VZN sa uznieslo Obecné zastupiteľstvo obce Ptičie na svojom zasadnutí 

Dňa  
VZN bolo vyhlásené vyvesením na úradnej tabuli obce a zverejnené na webovom sídle

dňa  

Všeobecné záväzné nariadenie nadobúda účinnosť dňa 1.1.2027
V Ptičom dňa:
4.11.2026












                 Martin Dzemján
                                                                          
   
                   starosta obce                                                            

